CHIIYO 2
Leza Ngwani?
1. Nkamboonzi ncotweelede kukomba Leza?
Leza wakasimpe ngunguwe Mulengi wazintu zyoonse. Takwe matalikilo alimwi takoyoofwa pe. (Intembauzyo 90:2) Makani mabotu ajanika muBbaibbele aazwa kulinguwe. (1 Timoteo 1:11) Tweelede kukomba Leza alikke, nkaambo nguwe wakatupa buumi.
2. Leza ulibiyeni?
Takwe muntu wakalibwene Leza, nkaambo Muuya. Eezi zyaamba kuti mupati kwiinda zilenge zyoonse zipona aanyika. (Johane 1:18; 4:24) Nikuba boobo tulakonzya kubona bube bwaLeza kuzintu nzyaakalenga. Mucikonzyanyo, micelo amaluba zisiyene-siyene zitondezya luyando abusongo bwakwe. Bupati bwamulenga bututondezya nguzu zyakwe.
Tulakonzya kwiiya zyiingi atalaa bube bwaLeza kwiinda mukubala Bbaibbele. Mucikozyanyo litubuzya ziyandwaa Leza anzyatayandi, ubajata biyeni bantu, akuti ulimvwa biyeni muzyimo zisiyene-siyene.
3. Leza ulaazina na?
Jesu wakati: “Taatesu ulikujulu alilemekwe zina lyako.” (Matayo 6:9) Nikuba kuti Leza ulamazina miingi akulemeka, pesi, ulazina lyomwe biyo. Liitwa munzila zisiyene-siyene mumulaka umwi aumwi. MuciTonga liitwa kuti “Jehova.” Pesi bamwi bantu baliita kabati “Yahweh.”
MumaBbaibbele miingi izina lyaLeza lyakagwisigwa, mpawo kwabikwa akulemeka atii Mwami naa Leza. Pesi cindi nolyakalembwa Bbaibbele, izina lyaLeza lyakali kujanika kuziindi zyinda ku 7 000. Jesu wakazibisya zina lyaLeza aawo nakali kubayiisya bantu atalaa Leza.
4. Jehova ulaandaba andiswe na?
Ino kuvula kwamapenzi munyika kwaamba kuti Jehova nguLeza utakwe ndaba andiswe na? Bamwi bantu batii Leza utweetela mapenzi kayanda kutusunka. Pesi eci tensi coonzyo pe.
Leza wakapa bantu inguzu zyakuti balisalile. Tatweelede kutondezya kulumba lwaangunuko oolu kwiinda mukukomba Leza na? (Joshua 24:15) Nikuba boobu bantu biingi bacita zintu zibi kuli bamwi nkikaako mapenzi ncavulide. Kutalulamisya ooko kulamucisa Jehova.
Jehova nguLeza ulaandaba andiswe. Uyanda kuti tubotelwe mubuumi. Lino-lino uyoomanisya mapenzi abaabo bawetelezya. Kwalino ulatwaambo tumvwika tupa kuti azumizye mapenzi kwacindi cifwifwi. Muciiyo 8 tuyoyiiya atalaa twaambo ootu.
5. Kujana twaswena biyeni afwifwi aLeza?
Jehova ututamba kuti tuswene afwifwi anguwe kwiinda mukwambulaa nguwe munkombyo. Ulaandaba kuli umwi aumwi wesu. (Intembauzyo 65:2; 145:18) Ulaaciyandisyo cakutulekelela. Ulaakubona kweezya kwesu kuti tumubotezye nikuba kuti zimwi ziindi tulakacilwa. Tulakonzya kubotelwa kuba abwenzuma bulaafwifwi aLeza nikuba kuti tatumaninide.
Tweelede kuyanda Jehova kwiinda kufumbwa umwi muntu, nkaambo nguwe wakatupa buumi. (Marko 12:30) Mbuutondezya luyando lwako kuli Leza kwiinda mukwiiya zyingi atalaa nguwe akucita nzyayanda, uyosweena loko kuli nguwe.
sna_Latn tum_Latn afr_Latn bem_Latn tum_Latn bem_Latn bem_Latn tum_Latn bem_Latn lug_Latn zul_Latn bem_Latn bem_Latn bem_Latn bem_Latn bem_Latn bem_Latn